
IEPIRKUMU KOMISIJA
Talsos

2023. gada 6. decembrī
Ieinteresētajiem piegādātājiem

Atklāta konkursa
“Talsu novada pašvaldības darbinieku veselības apdrošināšana”,
identifikācijas Nr. TNP 2023/98

IEINTERESĒTO PIEGĀDĀTĀJU JAUTĀJUMS UN TALSU NOVADA PAŠVALDĪBAS IEPIRKUMU KOMISIJAS ATBILDE

Talsu novada pašvaldības (turpmāk – Pasūtītājs) Iepirkumu komisija 4 (četru) locekļu sastāvā (turpmāk – Komisija) sniedz atbildi uz ieinteresēto piegādātāju (turpmāk – Pretendents) iesniegto jautājumu par atklāta konkursa “Talsu novada pašvaldības darbinieku veselības apdrošināšana”, identifikācijas Nr. TNP 2023/98 (turpmāk – Atklāts konkurss), dokumentāciju.

[bookmark: _GoBack]Komisija 2023. gada 6. decembra sēdē ir izskatījusi un sagatavojusi atbildi uz ieinteresētā piegādātāja jautājumu:

[bookmark: _Hlk149127411]Jautājums: 
Š.g. 25. oktobrī Talsu novada pašvaldība izsludināja apspriedi ar piegādātājiem plānotajam atklātam konkursam “Talsu novada pašvaldības darbinieku veselības apdrošināšana”, identifikācijas Nr. 2023/98 AP.  Šīs priekšizpētes dokumentācijā  ir norādīts, ka Pasūtītājs iepirkuma procedūrā ir pieaicinājis ekspertu no licencēta apdrošināšanas brokeru uzņēmuma - SIA “EURORISK”, reģ. Nr.40003847886, turpmāk eksperts, kas konsultē Pasūtītāju šajā iepirkumā, piedalās kā eksperts piedāvājumu vērtēšanā un sniedz konsultācijas Pasūtītājam un tā darbiniekiem līguma izpildes laikā. Pieaicinātais eksperts darbojas, pamatojoties uz ar Pasūtītāju noslēgto pakalpojuma līgumu.
Savukārt, š.g. 30.novembrī tika izsludināts Talsu novada pašvaldības atklāts konkurss “Talsu novada pašvaldības darbinieku veselības apdrošināšana”, identifikācijas Nr. TNP 2023/98, turpmāk konkurss. Ieinteresētais pretendents ir iepazinies ar konkursa nolikumu.  Esam secinājuši, ka šī konkursa nolikumā nav atrodama informācija par ekspertu. Lūdzam sniegt informāciju vai eksperts šajā  konkursā turpinās  konsultēt Pasūtītāju, piedalīsies piedāvājumu vērtēšanā un sniegs konsultācijas Pasūtītājam un tā darbiniekiem līguma izpildes laikā.

Atbilde:
Komisija informē, ka Pasūtītājs ir noslēdzis pakalpojuma līgumu ar EURORISK SIA, reģistrācijas Nr. 40003847886, kura ietvaros atbilstoši Pasūtītāja pieprasījumiem un vajadzībām tiek sniegtas konsultācijas apdrošināšanas jautājumos, t.sk. nepieciešamības gadījumā EURORISK SIA pārstāvis tiks pieaicināts kā eksperts piedāvājumu vērtēšanā un/vai sniegs konsultācijas Pasūtītājam un tā darbiniekiem līguma izpildes laikā, saņemot atlīdzību par katru nostrādāto cilvēkstundu. 

